Държавен вестник, бр. 6, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  6
г) Германия обаче запазва правото си да 
вземе предвид при определяне на своята ставка 
на данъка елементите на дохода и имуществото, 
които съгласно разпоредбите на тази спогодба 
са освободени от германски данък. 
д) Независимо от разпоредбите на буква 
„а“ двойното данъчно облагане се избягва 
чрез признаване на данъчен кредит, както е 
посочено в буква „б“:
аа) ако в договарящите държави елементи 
на доходи или имущество се квалифицират 
съгласно различни разпоредби на тази спогодба 
или се причисляват към различни лица (освен 
на основание чл. 9) и този конфликт не може 
да се разреши по процедурата съгласно чл. 24, 
ал. 3 и ако като резултат от тези различия в ква­
лификацията или причисляването съответният 
доход или имущество би останал необложен или 
обложен с по-малък размер данък, отколкото 
ако нямаше такъв конфликт, или
бб) ако компетентният орган на Германия 
уведоми компетентния орган на България за 
други елементи на доходи, за които възнамерява 
да прилага разпоредбите на буква „б“; тогава 
двойното данъчно облагане се избягва за до­
хода, за който е изпратено уведомление, чрез 
признаване на данъчен кредит от първия ден 
на календарната година, следваща годината, в 
която е получено уведомлението, и са изпъл­
нени всички законови изисквания съгласно 
вътрешното законодателство на Германия. 
2. В България двойното данъчно облагане 
се избягва, както следва: 
а) Когато местно лице на България получа­
ва доходи или притежава имущество, които в 
съответствие с разпоредбите на тази спогодба 
могат да се облагат с данък в Германия, Бъл­
гария, спазвайки разпоредбите на буква „б“ и 
„в“ на тази алинея, ще освободи такива доходи 
или имущество от облагане с данък. 
б) Когато местно лице на България получава 
доходи, които в съответствие с разпоредбите на 
чл. 10, 11, 12 или чл. 13, ал. 2 на тази спогодба 
могат да се облагат с данък в Германия, Бъл­
гария ще допусне като приспадане от данъка 
върху дохода на това местно лице сума, равна на 
данъка, платен в Германия. Такова приспадане 
обаче няма да надвишава тази част от данъка, 
както е изчислен преди приспадането, която 
е причислима към този доход, произхождащ 
от Германия. 
в) Когато в съответствие с която и да е 
от разпоредбите на тази спогодба получени 
доходи или притежавано имущество от местно 
лице на България са освободени от облагане 
с данък в България, България може въпреки 
това при определяне размера на данъка върху 
останалите доходи или имущество на това 
местно лице да вземе предвид освободените 
доходи или имущество.
Г л а в а  V І
СПЕЦИАЛНИ РАЗПОРЕДБИ
Член 23
Равенство в третирането
1. Националните лица на едната договаряща 
държава не подлежат в другата договаряща 
държава на каквото и да е данъчно облагане 
или свързаните с него задължения, които са 
различни или по-обременителни от данъчното 
облагане и свързаните с него задължения, на 
които националните лица на тази друга държа­
ва при същите обстоятелства, и по-специално 
във връзка с качеството местно лице, са или 
могат да бъдат подложени. Тази разпоредба 
независимо от разпоредбите на чл. 1 се прилага 
и по отношение на лица, които не са местни 
лица на едната или двете договарящи държави. 
2. Лица без гражданство, които са местни 
лица на едната договаряща държава, не под­
лежат в нито една от договарящите държави 
на каквото и да е данъчно облагане или свър­
заните с него задължения, които са различни 
или по-обременителни от данъчното облагане 
и свързаните с него задължения, на които 
гражданите на съответната държава при същи­
те обстоятелства, и по-специално във връзка 
с качеството местно лице, са или могат да 
бъдат подложени.
3. Данъчното облагане на място на сто­
панска дейност, което предприятие на едната 
договаряща държава има в другата договаряща 
държава, няма да бъде по-неблагоприятно в тази 
друга държава, отколкото данъчното облагане 
на предприятия на тази друга държава, които 
извършват същите дейности. Тази разпоредба 
няма да се счита като задължаваща едната 
договаряща държава да предоставя на местни 
лица на другата договаряща държава какви­
то и да е лични намаления, облекчения или 
приспадания за целите на данъчното облагане 
с оглед гражданското им състояние или семей­
ните им задължения, каквито тя предоставя на 
собствените си местни лица.
4. Освен в случаите, когато се прилагат 
разпоредбите на чл. 9, ал. 1, чл. 11, ал. 8 или 
чл. 12, ал. 6, лихви, авторски и лицензионни 
възнаграждения  и други плащания,  извършени 
от предприятие на едната договаряща държава 
на местно лице на другата договаряща държа­
ва, за целите на определянето на облагаемите 
печалби на това предприятие ще се приспадат 
при същите условия, както, ако биха били 
платени на местно лице на първата посочена 
държава. По същия начин задълженията на 
предприятие на едната договаряща държава 
към местно лице на другата договаряща дър­
жава за целите на определяне на облагаемото 
имущество на такова предприятие подлежат 
на приспадане при същите условия, както, ако 
биха били договорени с местно лице на първата 
посочена държава.
5. Предприятия на едната договаряща дър­
жава, имуществото на които изцяло или час­
тично се притежава или контролира, пряко или 
непряко, от едно или повече местни лица на